U ime oca
<s>U ime oca (eng. In the Name of the Father) je film Jima Sheridana iz 1993. temeljen na životnoj priči Guildfordske četvorke, četvero ljudi krivo optuženih za IRA-in bombaški napad na pub u Guildfordu u kojem su ubijena četiri britanska vojnika i civil.</s>

<s>Radnja</s>

<s>Zbog incidenata s Irskom republikanskom armijom, Gerry Conlon (Daniel Day-Lewis) se seli iz Belfasta u London sa svojim prijateljem Paulom Hillom (John Lynch).</s><s>Dvojica se infiltriraju u londonsku hipi scenu i pronalaze smještaj u nenaseljenom stanu.</s><s>Upoznaju Carole Richardson i Paddyja Armstronga.</s><s>Tijekom jednog od noćnih izlazaka u London Hill, Conlon u parku upoznaje beskućnika po imenu Charlie Burke i kasnije opljačka prostitutkin stan.</s><s>Dok dvojica razgovaraju s prosjakom, začuje se eksplozija.</s><s>Gerry i Paul bivaju lažno optuženi i uhićeni.</s><s>Nedavno doneseni antiteroristički zakon dao je policiji ovlasti da optužene drži sedam dana bez optužbe.</s><s>U tom vremenu, podvrgavaju ih mučenju kako bi priznali, a nakon toga uhićuju još nekoliko osoba.</s><s>Nakon što ih je četvero priznalo (Hill, Conlon, Armstrong i Richardson), osuđeni su na 14-godišnji zatvor.</s><s>Gerry iz zatvora zajedno sa svojim ocem Giuseppeom (Pete Postlethwaite) pokušava podnijeti žalbu na odluku.</s><s>U zatvor stiže član IRA-e, Joe McAndrew (Don Baker) i kaže im kako je on izvršio bombaški napad i priznao policiji, koja je ignorirala priznanje.</s><s>U međuvremenu, umire Gerryjev otac.</s>

<s>Nakon što je dobila Guiseppeova pisma u kojoj je moli za pomoć, odvjetnica Gareth Pierce (Emma Thompson), vjerujući da su Gerry i njegovi prijatelji nevini, počinje istraživati slučaj u policijskom arhivu.</s><s>Slučajno, kad je zatražila Conlonov dosje, originalni službenik u arhivu je bolestan.</s><s>Zamjenik je upita "Koji Conlon?</s><s>Guiseppe ili Gerard?" Shvativši situaciju, nakon što je samo dobila pristup Guiseppeovu dosjeu, ona zatraži dosje Gerryja Conlona.</s><s>U dosjeu Conlona mlađeg pronalazi dodatak dosjeu na kojem piše, "ne pokazivati obrani".</s><s>Taj dokument sadrži alibi Gerryja Conlona, kao i dokaz u korist drugih optuženih.</s><s>Na saslušanju, okolnosti se čine takve da će Guildfordsku četvorku vjerojatno pustiti.</s><s>Napuštajući sud, Gerry kaže da će se nastaviti boriti kako bi sprao ljagu s očeva imena i da se krivci privedu pravdi.</s>

<s>Glumci 
Daniel Day-Lewis - Gerry Conlon
Pete Postlethwaite - Giuseppe Conlon
Don Baker - Joe McAndrew
John Lynch - Paul Hill
Emma Thompson - Gareth Peirce
Corin Redgrave - Inspektor Robert Dixon
Frank Harper - Ronnie Smalls
Alison Crosbie - Djevojka u pubu
Mark Sheppard - Paddy Armstrong
Frankie McCafferty - Tommo</s>

<s>Kontroverze</s>

<s>Film je izazvao kontroverze jer scenarij dobrim dijelom ne prati stvarne povijesne događaje.</s><s>Na primjer, Conlon i njegov otac nisu privedeni zajedno kao u filmu, a razlozi za Conlonovo puštanje su izmišljeni.</s><s>Lik Emme Thompson je kombinacija nekoliko odvjetnika koji su radili na slučaju; kao odvjetnik, a ne barister, ona nije mogla te se i nije pojavila na sudu kao što je to prikazano u filmu.</s>

<s>Nagrade 
U ime oca nominiran je za Oscar za najboljeg glavnog glumca (Daniel Day-Lewis), najboljeg sporednog glumca (Pete Postlethwaite), najbolju sporednu glumicu (Emma Thompson), najboljeg redatelja, montažu, najbolji film i najbolji adaptirani scenarij.</s>

<s>Sountrack</s>

<s>Soundtrack uključuje popularnu pjesmu You Made Me the Thief of Your Heart koju izvodi Sinead O'Connor, a koju su napisali Bono, Gavin Friday i Maurice Seezer.</s>

<s>Lokacije snimanja 
 Kilmainham, Gaol, Dublin, Irska (zatvor)
 Liverpool, Engleska (londonske scene)</s>

<s>Izvori</s>

<s>Vanjske veze</s>

<s>Britanski filmovi
Irski filmovi
Američki filmovi
Dramski filmovi
Biografski filmovi
Zatvorski filmovi
Pravosudni filmovi
Politički filmovi</s>

